रैली में शामिल होने पहुंचे पड़ोसी जिलों के लोग
चुनाव के संबंध 14 से ज्यादा शिकायतें
भिलाई के 641 बूथों को बांटा गया 34 जोन में
सोमवार सुबह 7 से शाम 5 बजे तक होगा मतदान
2010 के निगम चुनाव में महापौर के दो प्रत्याशियों की जमानत जब्त हुई थी। जिसमें एक प्रत्याशी को 2314 वोट व वहीं दूसरे प्रत्याशी को 1814 वोट से संतुष्ट होना पड़ा था।
भिलाई|राज्य चुनाव आयोग को भिलाई नगर निगम क्षेत्र से चुनाव के संबंध में 14 शिकायतें की गई हैं। शिकायतकर्ताओं ने आयोग से कहा है कि प्रत्याशियों ने प्रचार के दौरान नियमों का उल्लंघन किया है। जिसकी जांच करवाई जाए। इसके अलावा चार शिकायतें मतदाता सूची में नाम परिवर्तन करने को लेकर की गई है। बाकी शिकायत पोस्टर फाड़ने और अन्य तरह की प्राप्त हो रही हैं। चुनाव आयोग इन शिकायतों की जांच के बाद निराकरण कर रहा है।
भिलाई|नगरीय निकाय भिलाई के चुनाव के लिए 641 मतदान केन्द्र बनाए गए हंै। इन मतदान केन्द्रों को 34 जोन में बांटकर 34 अधिकारियों को जिम्मेदारी दी गई है। यह दल अपने जोन के मतदान केन्द्र दल की पूरी व्यवस्था देखेंगे। वहीं मतदान दलों का निरीक्षण व व्यवस्था भी देखेंगे। इसके साथ ही सात सहायक रिटर्निंग अधिकारियों को 70 वार्ड की जिम्मेदारी दी गई है। जिन्हें दस-दस वार्ड का निरीक्षण करना होगा।
भिलाई|नगरीय निकाय चुनाव के तहत भिलाई नगर निगम और जामुल नगर पालिका के लिए सोमवार को मतदान होगा। मतदान का समय सुबह 7 बजे से शाम 5 बजे तक रहेगा। भिलाई में लगभग 5 लाख 67 हजार मतदाता अपने मताधिकार का उपयोग करेंगे। निगम के 70 वार्ड में बनाए गए 641 मतदान केन्द्रों में वोट डालेंगे। जिला प्रशासन ने इस दिन अवकाश घोषित किया है। इसके लिए प्रशासन ने पूरी तैयारी कर ली है।
निगम चुनाव के लिए राजनीतिक दलों ने प्रचार के आखिरी दिन पूरी ताकत झोंक दी। सभी दलों ने भीड़ दिखाई। इसमें ज्यादातर दलों की भीड़ में जो लोग थे। वो बाहरी थे। किसी ने बिलासपुर, रायपुर से लोगों को बुलाया था तो किसी ने राजनांदगांव से। शनिवार को एक दल की रैली में शामिल लोग चर्चा कर रहे थे। एक ने कहा, भाईसाहब की रैली में कितने रुपए मिल रहे हैं। मुझे खबर मिली है कि, 200 रुपए और चाय-नाश्ता। तभी दूसरे ने तपाक से कहा, रैली के बाद तो मुझे काफी कम मिला। यहां की रैली निपटने के बाद मैं उसकी रैली में भी जाऊंगा। जहां कुछ जुगाड़ हो जाएगा। तभी तीसरे कार्यकर्ता ने कहा, मैं भी दो-तीन दलों की रैली निपटा लेता हूं। आज आखिरी दिन है। तभी एक ओर ने कहा कि 27 दिसंबर को भी डोर-टू-डोर जाने के लिए एक दल से ऑफर आया है। सोच रहा हूं, उसको भी फाइनल कर दूं, लेकिन इसके लिए रेट जमना जरूरी है।
अब आपकी बारी
चुनावी सामग्री का वितरण
कहां : कल्याण महाविद्यालय सुबह 8 बजे से
कलेक्टर की बैठक
कहां : कल्याण महाविद्यालय दोपहर : 1:00 बजे
मतदान दलों का निरीक्षण
कहां : रिसाली सुबह : 10:00 बजे से
awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva hin_Deva bho_Deva hin_Deva hin_Deva hin_Deva